รัฐอานธรประเทศ

อานธรประเทศ [อาน-ทะ-ระ-ปฺระ-เทด] (ฮินดี: आंध्र प्रदेश; เตลูกู: ఆంధ్ర ప్రదేశ్) เป็นรัฐทางตะวันออกเฉียงใต้บนชายฝั่งของประเทศอินเดีย มีพื้นที่ใหญ่เป็นอันดับที่เจ็ดด้วยพื้นที่ 162,975 ตารางกิโลเมตร (62,925 ตารางไมล์) และมีประชากรมากเป็นอันดับที่สิบด้วยประชากร 49,386,799 คน อาณาเขตของรัฐติดต่อกับรัฐเตลังคานาทางตะวันตกเฉียงเหนือ, รัฐฉัตตีสครห์ทางเหนือ, รัฐโอริศาทางตะวันออกเฉียงเหนือ, รัฐทมิฬนาฑูทางใต้, รัฐกรณาฏกะทางตะวันตก และอ่าวเบงกอลทางตะวันออก รัฐอานธรประเทศมีความยาวชายฝั่งยาวเป็นอันกับสองในอินเดียรองจากรัฐคุชราต ด้วยความยาวชายฝั่ง 974 กิโลเมตร อานธรประเทศเป็นรัฐแรกในอินเดียที่จัดตั้งขึ้นด้วยประเด็นทางภาษาที่ใช้ของประชากร เมื่อวันที่ 1 ตุลาคม 1953 ในอดีต อานธรประเทศเคยเป็นพื้นที่สำคัญในการจาริกแสวงบุญของชาวพุทธ และเป็นศูนย์การศึกษาศาสนาพุทธที่สำคัญ รวมถึงพบวัด เจดีย์ และสถูปต่าง ๆ จำนวนมาก อานธรประเทศยังเป็นที่รู้จักในฐานะดินแดนแห่งเพชรโกห์อีนูร์ และเพชรกอลคอนดาอีกมากมาย ที่ซึ่งเคยขุดพบในเหมืองโกลลูร์ อานธรประเทศยังเป็นที่รู้จักในชื่อ "ชามข้าวของอินเดีย" ในฐานะผู้ผลิตข้าวรายใหญ่ของอินเดีย ดูเพิ่ม ประวัติศาสตร์รัฐอานธรประเทศ หมายเหตุ อ้างอิง